《卜居南桠》
明代·陈良珍

卜居邻绿野，凿沼面青蘋。垂钓风生槛，窥帘月近人。

百年知己少，万事酒杯亲。未遣樊笼累，应惭野鹤身。

作者简介：陈良珍，初名便殿，字在璞。南海人。明世宗嘉靖二十八年（一五四九）举人。官永州丞。著有《在璞文稿》、《在璞诗稿》。清黄登辑《岭南五朝诗选》卷四、清温汝能《粤东诗海》卷二六有传。